На основу плана и програма Покрајинског секретаријата за социјалну политику, демографију и равноправност полова за 2023. годину, у активности едукативног програма за започињање, унапређење и развијање сопственог бизниса под програмом **„Aкадемија вештина“** дана 20. априла 2023. године расписујемо Јавни позив за полазнице и полазнике.

**Право учешћа имају**:

• жене и мушкарци са територије Војводине који планирају оснивање сопственог бизниса

• жене и мушкарци предузетници са територије Војводине за унапређење и развијање постојећих привредних активности и услуга

• регистрована удружења жена са територије Војводине која желе да унапреде/прошире делокруг стварања (право учешћа има једна чланица удружења)

Полазнице и полазници „Академије вештина“ ће бити изабрани према следећим критеријумима:

1. да имају боравиште на територији АП Војводине

2. да имају од 20 до 50 година старости

3. да планирају оснивање сопственог бизниса у складу са традиционалним стваралаштвом АП Војводине (прилог уз пријаву: циљ, визија и мисија, до једне стране А4 формата)

4. да су активни у удружењима (прилог: потврда удружења о активном учествовању у раду, циљ и програм унапређења делокруга стваралаштва)

5. да имају потребу стицања додатних вештина за унапређење и развијање постојећих привредних активности и услуга (прилог: изјава о потребном стицању конкретних додатних вештина)

6. да планирају да све научено примене у наредном периоду на територији АП Војводине

7. спремност удруживања и пословне сарадње са осталим удружењима и привредним субјектима

**Циљ програма**: Сагледати и економски унапредити економски потенцијал и положај жена и мушкараца путем едукација и обука из области предузетништва кроз оснивање, покретање, развијање, унапређење и проширивање/проширење бизниса на територији АП Војводине. Мотивисање и охрабривање жена и мушкараца који се баве истим или сродним делатностима да се удруже.

**Реализација програма**: Програм ће бити реализован од 19. до 21. маја 2023. године на Палићу у Elitte Palić d.o.o. Трошкове превоза, смештаја, исхране, предавача и едукативног материјала за полазнице и полазнике “Академије вештине” сноси Покрајински секретаријат за социјалну политику, демографију и равноправност полова.

Одлуку о изабраним кандидатима доноси комисија Покрајинског секретаријата за социјалну политику, демографију и равноправност полова и о томе ће бити издато јавно саопштење на сајту Секретаријата најкасније 5 дана пре почетка „Академије вештина“.

**Рок за достављање пријава: 10.мај.2023. године.**

Пријаве које буду достављене након наведеног рока неће се разматрати и одбиће се као неблаговремене.

**Начин подношења пријаве:**

* Пријаве се достављају путем електронске адресе: **dragana@nika-centar.com**
* Поштом на адресу: **Покрајински секретаријат за социјалну политику, демографију и равноправност полова; Нови Сад, Булевар Михајла Пупина 16,**
* или лично **преко Писарнице покрајинских органа**

Пријаве доставити са назнаком **„ПРИЈАВА ЗА АКАДЕМИЈУ ВЕШТИНА“**

За све додатне информације можете нас контактирати путем телефона или електронске адресе:

Tелефон: 063 295 772

е-маил: dragana@nika-centar.com